Pirkimo dokumentų
4 priedas

DUOMENŲ TEIKIMO SUSITARIMAS
2025 m.               d. 
Vilnius

Lietuvos Respublikos susisiekimo ministerija (toliau tekste – „Duomenų teikėjas“), įstaigos kodas 188620589, buveinės adresas Gedimino pr. 17, Vilnius, atstovaujama ..............................................................., veikiančio pagal Lietuvos Respublikos susisiekimo ministerijos darbo reglamentą, patvirtintą Lietuvos Respublikos susisiekimo ministro 2022 m. sausio 10 d. įsakymu Nr. 3-17 „Dėl Lietuvos Respublikos susisiekimo ministerijos darbo reglamento patvirtinimo“, ir
........................................................................... (toliau tekste – „Duomenų gavėjas“), įmonės kodas ..............................., buveinės adresas ..................................., atstovaujama ..............................,
toliau tekste kiekvienas atskirai vadinamas „Šalimi“ arba kartu „Šalimis“, sudarė šį duomenų teikimo susitarimą (toliau – Susitarimas).

1. Aiškinamoji informacija (aplinkybės) 
1.1. [bookmark: _Ref474410064]Duomenų gavėjas ir Duomenų teikėjas, vykdydami savo veiklą, veikia kaip nepriklausomi asmens duomenų valdytojai, tvarkantys surinktus asmens duomenis nustatytais tikslais ir priemonėmis. Atsižvelgiant į tai, kiekviena Šalis atsako už savo asmens duomenų tvarkymo veiksmus ir jų teisėtumą prieš duomenų subjektus ir duomenų apsaugos priežiūros instituciją.
1.2. Nepaisant Susitarimo 1.1 punkte išdėstytų aplinkybių, atsižvelgiant į tai, kad Duomenų teikėjas visu Susitarimo galiojimo laikotarpiu nuolat teiks Duomenų gavėjui duomenų subjektų (informacija apie duomenų subjektų kategorijas nurodyta Susitarimo 1 priede) asmens duomenis šiame Susitarime numatytais tikslais ir pagrindais, Šalys susitarė sudaryti šį Susitarimą, siekiant apibrėžti tokio teikimo apimtis, tikslus, teikimo teisinius pagrindus, technines ir organizacines teikimo sąlygas bei Šalių tarpusavio atsakomybę. 

2. Sąvokos
2.1. [bookmark: _Hlk516778848]Šiame Susitarime vartojamos sąvokos „asmens duomenys“, „tvarkymas“, „duomenų valdytojas“, „duomenų subjektas“ ir „duomenų apsaugos priežiūros institucija“ ir kt. turi tokias pačias reikšmes, kaip apibrėžta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau tekste – „BDAR“)). Visos kitos sąvokos, rašomos iš didžiosios raidės, turi tokias reikšmes, kokios joms suteiktos šiame Susitarime.
2.2. Kitos šiame Susitarime vartojamos sąvokos:
„Duomenų teikėjas“  - asmens duomenis perduodantis duomenų valdytojas;
„Duomenų gavėjas“ - duomenų valdytojas, kuris tolesniam tvarkymui gauna Duomenų teikėjo perduotus asmens duomenis;
„Sutartis“ – šalių 2025 m. ......................... pasirašyta Savanoriško darbuotojų sveikatos draudimo paslaugų pirkimo - pardavimo sutartis Nr. 1F-.....

3. Teikiami asmens duomenys, jų teikimo tikslai ir tvarkymo pagrindai
3.1. [bookmark: _Hlk516668771]Informacija apie pagal šį Susitarimą teikiamus asmens duomenis ir teisinius pagrindus yra pateikiama Susitarimo 1 priede. 
3.2. Susitarimo galiojimo laikotarpiu iškilus poreikiui Susitarimo 1 priede nenurodytų asmens duomenų perdavimui, Šalys sudarys atskirą priedą prie šio Susitarimo dėl tokių asmens duomenų apimties ir teikimo sąlygų nustatymo.
4. Teikiamų asmens duomenų kokybė 
4.1. Duomenų teikėjas atsako už teikiamų asmens duomenų tikslumą, teisingumą, tikrumą ir išsamumą.
4.2. Šaliai nustačius, kad perduoti asmens duomenys yra netikslūs, neteisingi, netikri ar nepilni, ji privalo nedelsiant raštu apie tai informuoti kitą Šalį. Tokiu atveju Duomenų teikėjas įsipareigoja ne vėliau kaip pranešimo gavimo dieną, o jei šį pažeidimą nustatė pats Duomenų teikėjas – pažeidimo nustatymo dieną, pateikti Duomenų gavėjui Susitarimo 4.1 punkto reikalavimus atitinkančius asmens duomenis. 

5. [bookmark: _Hlk516673675]Duomenų teikėjo įsipareigojimai ir garantijos
5.1. [bookmark: _Hlk516673808]Duomenų teikėjas sutinka, įsipareigoja ir garantuoja, kad: 
5.1.1. Susitarime ir jo 1 priede nustatyta tvarka, būdu ir terminais teiks asmens duomenis, nurodytus Susitarimo 1 priedo 2 punkte, Duomenų gavėjui, kuriuos Duomenų gavėjas įsipareigoja panaudoti Sutarties administravimo bei vykdymo, draudimo rizikos įvertinimo, draudimo įmokos apskaičiavimo, draudžiamųjų įvykių tyrimo, draudimo išmokų dydžių nustatymo ir mokėjimo tikslais.
5.1.2. Perduodami asmens duomenys bus renkami ir tvarkomi teisėtai, sąžiningai ir kad toks asmens duomenų perdavimas atitiks BDAR nustatytus principus ir reikalavimus. 
5.1.3. Duomenų subjektai bus tinkamai iš anksto informuoti apie asmens duomenų tvarkymą, įskaitant ir šio Susitarimo pagrindu vykdomą jų asmens duomenų perdavimą Duomenų gavėjui.
5.1.4. Duomenų teikėjas praneš Duomenų gavėjui apie duomenų subjektų, besinaudojančių BDAR numatytomis teisėmis, prašymus ar skundus, jeigu jie susiję su vykdomu duomenų perdavimu pagal šį Susitarimą ir/ar Duomenų gavėjo veiksmais/neveikimu.
5.1.5. Susitarimo pagrindu perduodami asmens duomenys, iki teikimo Duomenų gavėjui momento, yra tikslūs, teisingi, tikri ir išsamūs. 
5.1.6. Duomenų teikėjas imsis visų būtinų techninių ir organizacinių priemonių, siekdamas apsaugoti asmens duomenis nuo sunaikinimo, praradimo, pakeitimo, neteisėto atskleidimo (įskaitant prieigos suteikimo), ir, įvertinęs asmens duomenų pobūdį bei galimas rizikas, užtikrins atitinkamą saugumo lygį. Duomenų teikėjas periodiškai tikrins ir vertins savo įgyvendinamų techninių ir organizacinių priemonių veiksmingumą.
5.1.7. Duomenų teikėjas perduos Duomenų gavėjui asmens duomenis laikydamasis techninių, organizacinių ir kitų priemonių, nustatytų  šio Susitarimo1 priede. 

6. [bookmark: _Ref474497895]Duomenų gavėjo įsipareigojimai ir garantijos
6.1. Duomenų gavėjas sutinka, įsipareigoja ir garantuoja, kad:
6.1.1. Susitarime ir jo 1 priede nustatyta tvarka, būdu ir terminais teiks asmens duomenis, nurodytus Susitarimo 1 priedo 3 punkte, Duomenų teikėjui, kuriuos Duomenų teikėjas įsipareigoja panaudoti, Duomenų teikėjui įgyvendinant įsipareigojimus, numatytus Sutartyje.
6.1.2. Duomenų gavėjo gauti asmens duomenys išliks konfidencialūs, tikslūs, teisingi ir išsamūs.
6.1.3. Duomenų gavėjas perduotus asmens duomenis valdys ir tvarkys laikydamasis BDAR ir kitų taikomų teisės aktų reikalavimų.
6.1.4. Duomenų gavėjas imsis visų būtinų techninių ir organizacinių priemonių, siekdamas apsaugoti asmens duomenis nuo sunaikinimo, praradimo, pakeitimo, neteisėto atskleidimo (įskaitant prieigos suteikimo), ir, įvertinęs asmens duomenų pobūdį bei galimas rizikas, užtikrins atitinkamą saugumo lygį.
6.1.5. Duomenų gavėjas praneš Duomenų teikėjui apie duomenų subjektų, besinaudojančių BDAR numatytomis teisėmis, prašymus ar skundus, jeigu jie susiję su vykdomu duomenų perdavimu pagal šį Susitarimą ir Duomenų teikėjo veiksmais/neveikimu.
6.1.6. Duomenų gavėjas perduos Duomenų teikėjui asmens duomenis laikydamasis techninių, organizacinių ir kitų priemonių, nustatytų šio Susitarimo1 priede. 
7. Duomenų subjektų teisės ir jų įgyvendinimas
7.1. Duomenų subjektai, kurių asmens duomenys bus perduodami pagal šį Susitarimą, vadovaujantis BDAR ir kitų Susitarimui taikomų teisės aktų nuostatomis, turi, įskaitant, bet neapsiribojant, teisę susipažinti su Šalių tvarkomais asmens duomenis, reikalauti ištaisyti, ištrinti jų asmens duomenis, reikalauti apriboti savo asmens duomenų tvarkymą.
7.2. Atsakomybė už duomenų subjektų prašymų įgyvendinimą teisės aktų nustatyta tvarka ir terminais tenka tai Šaliai, kuri gauna duomenų subjekto prašymą. 
7.3. Šalis, pagal gautą duomenų subjekto prašymą (jei toks prašymas susijęs su asmens duomenimis, perduotais pagal šį susitarimą) ištaisiusi, ištrynusi ar apribojusi tokio duomenų subjekto duomenų tvarkymą, privalo nedelsiant raštu informuoti kitą Šalį apie šį veiksmą. 
7.4. Jeigu duomenų subjekto prašymas apima abiejų Šalių vykdomus tvarkymo veiksmus, Šalys susitaria bendradarbiauti tarpusavyje, siekiant atsakyti į tokį duomenų subjekto prašymą.

8. Užmokestis
8.1. Pagal šį Susitarimą asmens duomenų perdavimas vykdomas neatlygintinai visu šio Susitarimo galiojimo laikotarpiu.

9. [bookmark: _Ref474327198]Šalių atsakomybė 
9.1. Šalis, nevykdanti arba netinkamai vykdanti savo įsipareigojus pagal šį Susitarimą, įsipareigoja atlyginti kitos Šalies nuostolius.
9.2. Nei viena iš Šalių nėra atsakinga už savo įsipareigojimų pagal Susitarimą neįvykdymą dėl force majeure aplinkybių pagal Lietuvos Respublikos teisės aktus. Šalis, kuri dėl force majeure aplinkybių negali vykdyti savo įsipareigojimų pagal Susitarimą, turi kaip galima greičiau, tačiau ne vėliau kaip per 3 darbo dienas raštu pranešti apie šias aplinkybes kitai Šaliai. Tokiu atveju atitinkamo įsipareigojimo vykdymas atidedamas iki pasibaigia tokios force majeure aplinkybės. Jeigu force majeure aplinkybės tęsiasi ilgiau negu 1 mėnuo, tokiu atveju bet kuri Šalis turi teisę vienašališkai nutraukti šį Susitarimą, įspėjusi kitą Šalį raštu prieš 5 darbo dienas.

10. Konfidencialumas
10.1. Šis Susitarimas ir visa su juo susijusi informacija yra laikoma konfidencialia ir negali būti atskleista tretiesiems asmenims be išankstinio rašytinio kitos Šalies sutikimo, išskyrus teisės aktuose nurodytus atvejus (įskaitant duomenų subjektų informavimą pagal BDAR apie vykdomą asmens duomenų perdavimą numatytais tikslais, pagrindais, bei jų teises).

11. Pranešimai
11.1. Visi Šalių su Susitarimu susiję tarpusavio pranešimai pateikiami raštu (elektroniniu paštu) Šalių rekvizituose prie parašų nurodytais kontaktiniais duomenimis.
11.2. Pasikeitus kontaktiniams duomenims, Šalis turi nedelsdama raštu informuoti kitą Šalį apie tokius pasikeitimus.

12. Taikytina teisė ir ginčų sprendimo tvarka
12.1. Šiam Susitarimui ir visoms iš šio Susitarimo kylančioms teisėms ir pareigoms taikoma Lietuvos Respublikos teisė. 
12.2. Šalys susitaria, kad visi su šiuo Susitarimu susiję ar dėl jo vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai yra sprendžiami kompetentingame teisme pagal Duomenų teikėjo registruotą buveinės adresą Lietuvos Respublikos teisės aktų nustatyta tvarka. 

13. Susitarimo galiojimo terminas ir nutraukimo tvarka 
13.1. Susitarimas įsigalioja nuo jo pasirašymo ir užregistravimo Lietuvos Respublikos susisiekimo ministerijoje dienos ir galioja iki Sutarties galiojimo pabaigos arba iki Susitarimo nutraukimo jame nustatyta tvarka. 
13.2. Šalis turi teisę bet kada, vienašališkai, nenurodydama jokių priežasčių, nutraukti šį Susitarimą, raštu įspėjusi kitą Šalį prieš 3 mėnesius.
13.3. Šis Susitarimas gali būti nutrauktas raštišku abiejų Šalių susitarimu.
13.4. [bookmark: _Hlk518295925]Šaliai nevykdant ar netinkamai vykdant savo įsipareigojimus pagal šį Susitarimą, kita Šalis įgyją teisę, nesikreipdama į teismą, vienašališkai nutraukti šį Susitarimą, raštu įspėjusi kitą Šalį prieš 5 darbo dienas.
13.5. Susitarimas gali būti nutrauktas ir kitais šiame Susitarime numatytais pagrindais (Susitarimo 9.2. p.). 
13.6. Nutraukus Susitarimą, lieka galioti šio Susitarimo nuostatos, susijusios su atsakomybe, konfidencialumu, o taip pat visos kitos šio Susitarimo nuostatos, kurios, kaip aiškiai nurodyta, išlieka galioti ir po Susitarimo nutraukimo arba pagal savo esmę turi išlikti galiojančios ir po Susitarimo nutraukimo.

14. Baigiamosios nuostatos 
14.1. Bet kokie pakeitimai ir papildymai prie šio Susitarimo galioja tik su sąlyga, kad jie sudaryti raštu ir pasirašyti Šalių atsakingų asmenų. Šio Susitarimo priedai yra neatsiejama jo dalis.
14.2. Jei bet kuri Susitarimo sąlyga tampa prieštaraujančia Lietuvos Respublikos teisės aktams, šis faktas nedaro įtakos kitų Susitarimo sąlygų galiojimui ir vykdymui. Tokiu atveju Šalys įsipareigoja dėti visas pastangas tam, kad galiojantiems teisės aktams prieštaraujanti sąlyga būtų pakeista kita artimiausia pagal prasmę teisėta sąlyga.
14.3. Vykdydamos šį Susitarimą Šalys turi teisę pasitelkti trečiuosius asmenis. Už tokių trečiųjų asmens veiksmus ar neveikimą atsako tokį trečiąjį asmenį pasitelkusi Šalis.
14.4. Susitarimo pakeitimai ir papildymai galioja tik Šalims raštu pakeitus ar papildžius šį Susitarimą.
14.5. Šis Susitarimas pasirašomas kvalifikuotais elektroniniais parašais. 

Priedai (neatskiriamos Susitarimo dalys):
1 priedas. Asmens duomenų teikimo sąlygos

Duomenų teikimo susitarimo priedas

ASMENS DUOMENŲ TEIKIMO SĄLYGOS

Šis priedas yra neatskiriama Susitarimo dalis.
1. Asmens duomenų kategorijos: apdraustieji pagal Savanoriškojo darbuotojų sveikatos draudimo paslaugų pirkimo-pardavimo sutartį (toliau – Sutartis) asmenys.
2. Teikiami asmens duomenys: vardas, pavardė, asmens kodas, tam tikrais atvejais (kai draudžiami užsienio piliečiai) – papildomai ir gimimo data bei el. pašto adresas, sveikatos draudimo kortelės numeris.
3. Teikiami asmens duomenys: vardas, pavardė, asmens kodas, tam tikrais atvejais (kai draudžiami užsienio piliečiai) – papildomai ir gimimo data, sveikatos draudimo kortelės numeris.
4. Asmens duomenų teikimo teisiniai pagrindai: BDAR 6 str. 1 dalis a punktas (duomenų subjektas davė sutikimą, kad jo asmens duomenys būtų tvarkomi Sutarties sudarymo ir vykdymo tikslais, pagal kurią duomenų subjektas yra apdraustasis asmuo) ir b punktas (tvarkyti duomenis būtina siekiant įvykdyti sutartį, kurios šalis yra duomenų subjektas), Lietuvos Respublikos draudimo įstatymo 95 straipsnio 4 dalis, 98 straipsnio 4 ir 10 dalys, Lietuvos Respublikos asmens duomenų teisinės apsaugos įstatymo 3 straipsnio 1 dalis. 
5. Asmens duomenų gavimo teisinis pagrindas yra BDAR 6 str. 1 dalis f punktas (tvarkyti duomenis būtina, siekiant vykdyti sutartis su savo klientu, kuris yra juridinis asmuo ir informuoti naudos (draudimo išmokos) gavėjus, apie jų naudai sudarytas sutartis), Lietuvos Respublikos draudimo įstatymo 95 straipsnio 4 dalis, 98 straipsnio 4 ir 10 dalys, Lietuvos Respublikos asmens duomenų teisinės apsaugos įstatymo 3 straipsnio 1 dalis.
6. Asmens duomenų teikimo tvarka: Duomenų teikėjo įgaliotas asmuo atsiunčia apdraustų Duomenų teikėjo darbuotojų sąrašą Duomenų gavėjo įgaliotam asmeniui. Asmens duomenys teikiami tik Duomenų teikėjo ar Duomenų gavėjo įgaliotam asmeniui.
7. Asmens duomenų teikimo būdas: el. paštu ar registruotu paštu.
8. Asmens duomenų teikimo terminai: pagal poreikį.
9. Formatas, kuriuo teikiami asmens duomenys: txt, xls arba kitu elektroniniu formatu, priimtinu abiem šalims.
10. Duomenų teikėjo užtikrinamos teikimo saugumo priemonės: šifravimas, techninės IT sistemų saugumo priemonės, sistemų atsparumas įsilaužimams, organizacinės saugumo priemonės.
11. Duomenų gavėjo užtikrinamos teikimo saugumo priemonės: šifravimas, techninės IT sistemų saugumo priemonės, sistemų atsparumas įsilaužimams, organizacinės saugumo priemonės.

